CELEX: C2006/108/12
Language: da
Date: 2006-05-06 00:00:00
Title: Sag C-125/06 P: Appel iværksat den  1. marts 2006  af Kommissionen for De Europæiske Fællesskaber til prøvelse af dom afsagt den  15. december 2005  i sag T-33/01, Infront WM AG (tidligere Kirchmedia WM AG) mod Kommissionen for De Europæiske Fællesskaber

6.5.2006   
            
            
               DA
            
            
               Den Europæiske Unions Tidende
            
            
               C 108/7
            
         Appel iværksat den 1. marts 2006 af Kommissionen for De Europæiske Fællesskaber til prøvelse af dom afsagt den 15. december 2005 i sag T-33/01, Infront WM AG (tidligere Kirchmedia WM AG) mod Kommissionen for De Europæiske Fællesskaber
   (Sag C-125/06 P)
   (2006/C 108/12)
   Processprog: engelsk
   Parter
   
      Appellant: Kommissionen for De Europæiske Fællesskaber (ved K. Banks og M. Huttunen, som befuldmægtigede)
   
      De andre parter i appelsagen: Den Franske Republik, Det Forenede Kongerige Storbritannien og Nordirland, Europa-Parlamentet og Rådet for Den Europæiske Union
   Appellanten har nedlagt følgende påstande
   
               —
            
            
               Rettens dom af 15. december 2005 i sag T-33/01, Infront WM AG mod Kommissionen for De Europæiske Fællesskaber ophæves.
            
         
               —
            
            
               Domstolen træffer endelig afgørelse ved at fastslå, at sag T-33/01 skulle have været afvist.
            
         
               —
            
            
               Sagsøgeren i sag T-33/01 tilpligtes at betale de af Kommissionen afholdte omkostninger i sagen og denne sags omkostninger.
            
         Søgsmålsgrunde og væsentligste argumenter
   Appellen vedrører begrebet umiddelbart og individuelt berørt som omhandlet i artikel 230, stk. 4, EF. Kommissionen har anført, at Retten i Første Instans (herefter »Retten«) i den appellerede dom har begået en retlig fejl ved fortolkningen og anvendelsen af de nævnte begreber. Den har herved påvirket den ligevægt mellem institutionerne, som afspejles i reglerne om adgang til Fællesskabets retsinstanser med henblik på prøvelse af gyldigheden af en fællesskabsretsakt. Retten fandt, at en kommissionsbeslutning umiddelbart og individuelt berørte en virksomhed, som højst kunne anses for at have lidt indirekte økonomisk skade som følge af den pågældende beslutning, og som end ikke har godtgjort sandsynligheden af en sådan skade. Retten antog, at sagsøgeren var umiddelbart og individuelt berørt ud fra forhold, som mange andre erhvervsdrivende ud over sagsøgeren i første instans befinder sig i.